Budapest Hegyvidék XII. kerület Német Nemzetiségi Önkormányzat
Elnök
A Képviselő-testület nyilvános ülésének anyaga (2011. évi CLXXIX. törvény a nemzetiségek jogairól 91.§ (1) bek.)

ELŐTERJESZTÉS
a Budapest Hegyvidék XII. kerület Német Nemzetiségi Önkormányzat 

Tisztelt Képviselő-testület!

Önkormányzatunk 2026. szeptember 27-én 16. alkalommal rendezte meg a Terményünnepet a Svábhegyen, a Diana parkban.
A 9 órakor kezdődő szentmisén terményáldással kezdődött a hálaadás. A rendezvényen felléptek a Jókai Mór Általános Iskola és Német Nemzetiségi Általános Iskola diákjai, valamint a Normafa Óvoda német tagozatos növendékei, akik táncelőadásukkal színesítették az eseményt.
A kenyéráldást követően valamennyi család szentelt kenyeret kapott. A templom körül kézműves termékeket kínáló kirakodóvásár várta a látogatókat, többek között a kismarosi nővérek lekvárjaival és saját készítésű mézével. Király Roland mobil malma segítségével a gyermekek megismerkedhettek a különböző gabonafélékkel és azok őrlésével. Lehetőség nyílt kenyérdagasztásra, bor- és mustkóstolásra, valamint szőlőpréselésre is. Az érdeklődők kemencében sült langallót és eredeti sváb rétest is kóstolhattak.
A gyermekeket számos kézműves foglalkozás várta, amelyek során az őszi terményekkel és a gyógynövények felhasználásával is megismerkedhettek.
Az esemény mindenki számára nyitott és díjtalan volt. A rendezvényt kétnyelvű plakát népszerűsítette, és az eseményről az írott sajtóban, valamint a Hegyvidéki Önkormányzat honlapján is hírt adtak.  Kérem a Képviselő-testületet, hogy az alábbi határozati javaslatot fogadja el.

Határozati javaslat:

